== Etymologi ==
Der er uvished ikke kun om flamencoens oprindelse, men også om oprindelsen for dennes navn. Flamenco betyder både [[Flamingo (fugl)|flamingo]] og flamlænder (person fra [[Flandern]]) på [[Spansk (sprog)|spansk]]. Brugen af ordet flamenco kan være opstået enten som følge af dansens lighed med dansen af en elegant fugl, en fugl der findes overalt langs [[Roma (folkeslag)|romaernes]] vandringsrute gennem det [[Maurer|mauriske]] [[Nordafrika]] fra deres oprindelsessted i [[Indien]]. Ordet kan også være opstået eftersom Spanien på et tidspunkt regerede over Flandern, og spanske tropper bragte et ensemble bestående af flamske musikere med sig til Spanien, hvor deres musik blev kendt som flamenco – ''flamsk stil''.
Musik